Terence Kongolo

Terence Kongolo (sündinud 14. veebruaril 1994 Fribourgis Šveitsis) on Hollandi jalgpallur, kes mängib kaitsjana Premier League'i klubis Fulham.

Ta on Kongo DV päritolu, sündinud Šveitsis, üles kasvanud Hollandis ja esindanud koondises Hollandit.

Ta alustas karjääri Hollandi klubis Feyenoord. Esimese profilepingu sõlmis ta klubiga 2010. aastal. Hollandi kõrgliigas tegi ta klubi meeskonnas debüüdi hooajal 2011–12. Regulaarselt kuulus ta klubi meeskonda alates hooajast 2013–14. Hooajal 2016–17 tuli ta klubiga Hollandi meistriks; Amsterdami Ajaxit edestati kõigest ühe punktiga. Samal hooajal lõi ta ka oma ainsa värava Hollandi kõrgliigas: 25. septembril 2016 mängus Roda vastu, vormistades Feyenoordi 5:0 võidu.

2017. aasta juulis sõlmis ta lepingu Prantsusmaa kõrgliiga klubiga Monaco."Terence Kongolo naar AS Monaco". feyenoord.nl. 3.7.2017. Vaadatud 5.12.2018 Hooaja esimesel poolel pääses ta Prantsusmaa kõrgliigas väljakule vaid kolmel korral ning suundus 2018. aasta jaanuaris laenule Inglismaa kõrgliiga klubisse Huddersfield Town."LOAN: TERENCE KONGOLO JOINS FROM MONACO". htafc.com. Huddersfield Town A.F.C. 2.1.2018. Vaadatud 5.12.2018 2018. aasta juunis sõlmis ta klubiga püsilepingu."Terence Kongolo: Huddersfield sign Dutch defender from Monaco for club-record fee". bbc.co.uk. BBC. 8.6.2018. Vaadatud 5.12.2018 Tegemist oli klubi seni suurima ostuga. Esimese värava Premier League'is lõi ta 4. detsembril 2018 mängus Bournemouthi vastu."Bournemouth 2–1 Huddersfield. bbc.com. 4.12.2018. Vaadatud 5.12.2018 2020. aasta oktoobris sõlmis ta lepingu Fulhamiga.

Kongolol oli võimalus valida, kas mängida Šveitsi, Kongo DV või Hollandi koondises. Ta kuulus Hollandi noortekoondistesse ning tegi Hollandi rahvuskoondises debüüdi 17. mail 2014 sõprusmängus Ecuadori vastu. Samal aastal valiti ta Hollandi koondisse maailmameistrivõistlusteks. Ta pääses maailmameistrivõistlustel väljakule vaid ühes mängus: viimases alagrupimängus Tšiili vastu.

 Saavutused 
Feyenoord
Eredivisie: 2016–17
KNVB beker: 2015–16

 Viited 

Kategooria:Hollandi jalgpallurid
Kategooria:Feyenoordi mängijad
Kategooria:AS Monaco FC jalgpallurid
Kategooria:Huddersfield Town AFC mängijad
Kategooria:Fulham FC mängijad
Kategooria:Ligue 1 mängijad
Kategooria:Premier League'i mängijad
Kategooria:The Championshipi mängijad
Kategooria:Sündinud 1994